Α.Σ. Θεσπρωτός Ηγουμενίτσας

Ο Αθλητικός Σύλλογος Ηγουμενίτσας ο Θεσπρωτός είναι ελληνικό ποδοσφαιρικό σωματείο το οποίο εδρεύει στην Ηγουμενίτσα. Ιδρύθηκε το 1948 και έμβλημα του αποτελεί το πλατανόφυλλο. Τα χρώματα του είναι το κίτρινο και το μαύρο. Χρησιμοποιεί ως αγωνιστική έδρα το Δημοτικό Στάδιο Ηγουμενίτσας το οποίο έχει χωρητικότητα 1.400 θέσεων.

Ο Θεσπρωτός Ηγουμενίτσας έχει κατακτήσει πολλούς τίτλους στις διοργανώσεις της Ε.Π.Σ. Θεσπρωτίας και αποτελεί την πιο επιτυχημένη ποδοσφαιρική ομάδα του Νομού Θεσπρωτίας. Από την αγωνιστική περίοδο 2023–2024 αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας.

 Ιστορία 
 1979–1988 
Ο Θεσπρωτός συμμετείχε στα πρωταθλήματα της ΕΠΣ Κέρκυρας. Το κατέκτησε 2 φορές εξασφαλίζοντας την άνοδο του στις εθνικές κατηγορίες. Δεν κατάφερε όμως να παραμείνει και υποβιβάστηκε άμεσα. Με την δημιουργία της ΕΠΣ Θεσπρωτίας το 1984 μετακόμισε σε αυτήν και άρχισε να πρωταγωνιστεί. Κατέκτησε το πρωτάθλημα της περιόδου 1984-85 και ανέβηκε στην Δ΄ Εθνική. Για άλλη μια φορά δεν κατάφερε να παραμείνει στην κατηγορία. Το 1987 κατέκτησε ξανά το τοπικό πρωτάθλημα και συμμετείχε στο ειδικό ερασιτεχνικό πρωτάθλημα χωρίς να καταφέρει να κερδίσει την άνοδο. Το 1988 κατακτά ξανά το τοπικό πρωτάθλημα και συμμετέχει ξανά στο ειδικό ερασιτεχνικό πρωτάθλημα. Αυτήν την φορά κατάφερε να κερδίσει την άνοδο του στην Δ΄ Εθνική.

 1988–2003 
Από την περίοδο 1988–89 μέχρι την περίοδο 1994–95 ο Θεσπρωτός συμμετέχει στην Δ΄ Εθνική. Κάποιες χρονιές πρωταγωνιστεί αλλά δεν κατάφερε να ανέβει στην Γ΄ Εθνική. Το 1995 υποβιβάστηκε στα τοπικά. Την επόμενη χρονιά κατέκτησε ξανά το τοπικό πρωτάθλημα και επέστρεψε άμεσα στην Δ΄ Εθνική. Μετά από 3 χρονιές κατάφερε να κερδίσει την άνοδο στην Γ΄ Εθνική. Ο υποβιβασμός ήταν άμεσος στην Δ΄ Εθνική ενώ την επόμενη χρονιά υποβιβάστηκε στα τοπικά γνωρίζοντας δεύτερο σερί υποβιβασμό. Το 2002 κατακτά το πρωτάθλημα και ανεβαίνει άμεσα στην Δ΄ Εθνική. Δεν μπόρεσε να σταθεί και υποβιβάστηκε ξανά στα τοπικά.

 2003–2012 
Τα επόμενα χρόνια ο Θεσπρωτός συμμετείχε στο τοπικό πρωτάθλημα χωρίς να καταφέρει να το κερδίσει. Το 2008 τελικά κατέκτησε το πρωτάθλημα και ανέβηκε ξανά στην Δ΄ Εθνική. Για τα επόμενα 4 χρόνια αγωνίστηκε στην Δ΄ Εθνική. Πρωταγωνίστησε στην κατηγορία αλλά δεν κατάφερε να ανέβει στην Γ΄ Εθνική. Την περίοδο 2011–12 υποβιβάστηκε για άλλη μια φορά στα τοπικά.

 2012–2018 
Το 2013 ο Θεσπρωτός κατέκτησε το πρωτάθλημα και συμμετείχε στο ειδικό ερασιτεχνικό πρωτάθλημα. Ανέβηκε ξανά στη Γ΄ Εθνική όπου και παρέμεινε για τα επόμενα 6 χρόνια. Στην επανεμφάνισή του στην Γ΄ Εθνική κατέλαβε την 7η θέση και κατάφερε να παραμείνει στην κατηγορία για πρώτη φορά.ΠΕΡΙΟΔΙΚΟ STEP - Θεσπρωτίας και Πρέβεζας, Τεύχος 5, Σεπτέμβριος 2015.

 2018–2022 
Η περίοδος 2018–19 είναι μια ιστορική-γιορτινή χρονιά για τον Θεσπρωτό. Αυτό γιατί εκείνη την χρονιά μέσα από μια σειρά επιτυχών αποτελεσμάτων παρόλο το κακό ξεκίνημα που είχε κατέλαβε την δεύτερη θέση στο πρωτάθλημα και προκρίθηκε για τα μπαράζ ανόδου. Εκεί κληρώθηκε με έναν δυνατό και ιστορικό αντίπαλο για τα δεδομένα της ομάδας την Νίκη Βόλου. Ο Θεσπρωτός όμως παρόλο την διαφορά δυναμικότητας των δύο ομάδων στον πρώτο αγώνα που έγινε στον Πανθεσσαλικό Στάδιο στις 5 Μαΐου 2019 νίκησε την Νίκη Βόλου με σκορ 0-1 παίρνοντας έτσι το πλεονέκτημα με το εκτός έδρας γκολ. Μια εβδομάδα μετά στον επαναληπτικό αγώνα στις 12 Μαΐου στo κατάμεστο Δημοτικό Στάδιο Ηγουμενίτσας επικράτησε της Νίκης Βόλου με 2-0 και κατάφερε να πάρει την ιστορική άνοδο στην Β΄ Εθνική (Φούτμπολ Λιγκ) για πρώτη φορά στην ιστορία του. Παρά την άνοδό του, ουσιαστικά συμμετείχε ξανά στην τρίτη κατηγορία με την αναδιάρθρωση των κατηγοριών.

150px|μικρογραφία|Το λογότυπο της Π.Α.Ε. Θεσπρωτός (2019–2023)
Την περίοδο 2019–20 το πρωτάθλημα έφτασε ως με τα μέσα με τον Θεσπρωτό να σημειώνει σημαντικά και ιστορικά αποτελέσματα αλλά διακόπηκε εξαιτίας της πανδημίας του κορωνοϊού. Ο Θεσπρωτός τερμάτισε στην 10η θέση με 24 βαθμούς. Την περίοδο 2020–21 τερμάτισε στην 6η θέση και κέρδισε το δικαίωμα συμμετοχής στην νέα Σούπερ Λιγκ 2. Την περίοδο 2021–22 συμμετείχε στον βόρειο όμιλο της Σούπερ Λιγκ 2 στον οποίο τερμάτισε στην 12η θέση και παρέμεινε στην κατηγορία.

 2022–Σήμερα 
Την περίοδο 2022–23 δεν κατάφερε να επαναλάβει της καλές πορείες των προηγούμενων ετών και υποβιβάστηκε στην Γ΄ Εθνική μετά από 4 χρόνια παρουσίας στα επαγγελματικά πρωταθλήματα. Στην Γ΄ Εθνική της περιόδου 2023–24 ο Θεσπρωτός κέρδισε την παραμονή για δύο μόλις βαθμούς, τερματίζοντας στην 9η θέση, ενώ την επόμενη περίοδο (2024–25) κέρδισε άνετα την παραμονή τερματίζοντας στην 5η θέση. Την περίοδο 2025–26 ο Θεσπρωτός έκανε καλό ξεκίνημα έχοντας χάσει δύο αγώνες στα χαρτιά λόγω έλλειψης ποδοσφαιριστών. Παρ' όλες τις δυσκολίες η διοίκηση του Θεσπρωτού αποφάσισε να συνεχίσει τον αγώνα της παραμονής. Όμως, στις 5 Ιανουαρίου 2026, και μετά από την παραίτηση του προέδρου, αποφασίστηκε ο Θεσπρωτός να αποσυρθεί από το πρωτάθλημα της Γ΄ Εθνικής, σηματοδοτώντας έτσι το τέλος της ομάδας στις εθνικές κατηγορίες μετά από 13 χρόνια παρουσίας σε αυτές.

 Τίτλοι  
 1 Πρωτάθλημα Δ΄ Εθνικής:
 1998–99
 2 Πρωταθλήματα Ε.Π.Σ. Κέρκυρας-Θεσπρωτίας:
 1978–79, 1981–82
 7 Πρωταθλήματα Ε.Π.Σ. Θεσπρωτίας:
 1984–85, 1986–87, 1987–88, 1995–96, 2001–02, 2007–08, 2012–13
 17 Κύπελλα Ε.Π.Σ. Θεσπρωτίας:
 1971–72, 1973–74, 1985–86, 1987–88, 1989–90, 1990–91, 1993–94, 1994–95, 1995–96, 1996–97, 1997–98, 1998–99, 2007–08, 2008–09, 2010–11, 2012–13, 2017–18
 1 Σούπερ Καπ Ε.Π.Σ. Θεσπρωτίας:
 2018

 Διακρίσεις 
 Φιναλίστ Κυπέλλου Ε.Π.Σ. Θεσπρωτίας:
 2005–06, 2011–12

 Παρουσίες σε εθνικές Κατηγορίες 
ΧρονιάΚατηγορίαΘέσηΣχόλιο1979–80Εθνική Ερασιτεχνική17ηΥποβιβασμός1982–83Εθνική Ερασιτεχνική15ηΥποβιβασμός1985–86Εθνική Ερασιτεχνική15ηΥποβιβασμός1988–89Δ΄ Εθνική12η1989–90Δ΄ Εθνική11η1990–91Δ΄ Εθνική4η1991–92Δ΄ Εθνική2η1992–93Δ΄ Εθνική5η1993–94Δ΄ Εθνική3η1994–95Δ΄ Εθνική11ηΥποβιβασμός1996–97Δ΄ Εθνική2η1997–98Δ΄ Εθνική7η1998–99Δ΄ Εθνική1ηΆνοδος1999–00Γ΄ Εθνική11ηΥποβιβασμός2000–01Δ΄ Εθνική16ηΥποβιβασμός2002–03Δ΄ Εθνική16ηΥποβιβασμός2008–09Δ΄ Εθνική11η2009–10Δ΄ Εθνική2η2010–11Δ΄ Εθνική2η2011–12Δ΄ Εθνική8ηΥποβιβασμός2013–14Γ΄ Εθνική7η2014–15Γ΄ Εθνική5η2015–16Γ΄ Εθνική6η2016–17Γ΄ Εθνική9η2017–18Γ΄ Εθνική5η2018–19Γ΄ Εθνική2ημπαράζ και άνοδος 2019–20Φούτμπολ Λιγκ10η2020–21Φούτμπολ Λιγκ6ηάνοδος μέσω αναδιάρθρωσης2021–22Σούπερ Λιγκ 212η2022–23Σούπερ Λιγκ 214ηΥποβιβασμός 2023–24Γ΄ Εθνική9η 2024–25Γ΄ Εθνική5η 2025–26Γ΄ Εθνική13ηΥποβιβασμός

 Σύνολα συμμετοχών στα εθνικά πρωταθλήματα 
 Κατηγορία  ΣυμμετοχέςΣούπερ Λιγκ 2  2 Εθνική Ερασιτεχνική Κατηγορία / Γ΄ Εθνική / Φούτμπολ Λιγκ / Γ΄ Εθνική Ερασιτεχνική 15 (1 / 1 / 2 / 9) Εθνική Ερασιτεχνική Κατηγορία / Δ΄ Εθνική 18 (2 / 16) 

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Α.Σ. Θεσπρωτός» (1999–2000)
 «Π.Α.Ε. ο Θεσπρωτός 2019» (2019–2023)

 Διατελέσαντες πρόεδροι 
+ΈτοςΠρόεδρος2005–2009Μάκης Φουσέκης2009–2011Αντώνης Δημητρίου2012–2014Ευάγγελος Παπανικολάου2017–2019Λεωνίδας Μάστορας2019–2022Νίκος Τσιάπος2022–2023Γιώργος Αραμπατζάκης2023–2025Δημήτρης Μπλέτσας2025–2026Λεωνίδας Ιωάννου

 Τμήμα ποδοσφαίρου γυναικών 
Το γυναικείο τμήμα ποδοσφαίρου ιδρύθηκε το 2011. Την σεζόν 2012–13 κατέκτησε το πρωτάθλημα στην Γ΄ Εθνική στον όμιλο της και ανέβηκε στη Β΄ Εθνική. Την σεζόν 2013–14 συμμετείχε στη Β΄ Εθνική και στο Κύπελλο Ελλάδας, όπου αποκλείστηκε από τον Ατρόμητο Αθηνών με 1-0.

 Φίλαθλοι 
Η μεγάλη δύναμη του συλλόγου είναι η Θύρα 3.

 Παραπομπές 

Κατηγορία:Αθλητικοί σύλλογοι Θεσπρωτίας
Κατηγορία:Ιδρύσεις αθλητικών συλλόγων το 1948
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1948
Κατηγορία:Ανενεργές γυναικείες ποδοσφαιρικές ομάδες Ελλάδας